DIE ANATOMIE VAN DIE WORTEL VAN RESTIO 
PALU DOSUS EN LEPTOCARPUS VIMIN EUS. 


Deur P. G. JORDAAN. 


Vir 'n studie van die topmeristeem van die wortel van die Restionaceae, 
waarmee tans besig is, was dit nodig om die anatomie van die volwasse 
wortel van `n paar soorte te weet. Die anatomie van die wortel van 
Restio paludosus en Leptocarpus vimineus is bepaal en aangesien weinig 
gegewens oor die anatomie van die wortel van die familie in die literatuur 
te vind is, word die resultate hier aangeteken. 


RESTIO PALUDOSUS, Pillans. 


Die wortels wat ondersoek is, was ten minste ag maande oud. Die 
materiaal is op die vlakte om Stellenbosch versamel waar die plante 
in grond wat in die winter baie nat en in die somer baie droog is, groei. 
Die materiaal is in Aprilmaand na die eerste herfsreëns versamel. 

Die wortels van die plante is 15—25 cm. lank en -5—1 mm. dik. 
Die sywortels is kort, baie dun en min vertak. Die meeste wortels het 
'n bruin kleur; sommige is effens grys. By die bruin wortels is die 
epidermis, die hipodermis en dikwels ook `n groot deel van die skors tot 
niet. 

Die wortel word na buite begrens deur die epidermis. By beide die 
hoof bywortels en die fyn sywortels is die meeste epidermisselle uit- 
gegroei tot lewende wortelhare (Fig. 1 en 2). Aan die hoof wortels is 
die wortelhare veral volop aan die basis van die wortel naby die risoma. 
Die selwande van die wortelhare is baie verdik, behalwe by die punte, 
en bestaan uit selluloos. 

Op die epidermis volg `n hipodermis wat een, sellaag in deursnee is. 
Die selle is lewend, halfmaanvormig en die buitewande is dun. Die 
radiale en binnenste wande is verdik en, bestaan hoofsaaklik uit kurkstof. 
Meestal verdwyn die epidermis en die hipodermis sodat net die verdikte 
binnewande van die hipodermis oorbly. 

Die bou van die skors varieer. Dis 8—12 sellae in deursnee en die 
binnenste sellaag is die endodermis. Die selwande van die endodermisselle 
is baie verdik en bestaan hoofsaaklik uit houtstof. Die selholtes is half- 
maanvormig (Fig. 3 en 4). Aan die buitekant van die endodermis lê 

altyd 1—4 lae dikwandige, reghoekige selle, sonder intersellulére ruimtes. 
Die selwande bevat stippels en die selholtes is nou (Fig. 3 en 5). 

Die deel van die skors wat lê tussen die laasgenoemde sellae en die 
hipodermis, bestaan uit óf (i) net dunwandige, parenchymatiese selle 
met klein intersellulêre ruimtes (Fig. 3) of (ii) net dunwandige parenchy- 
matiese selle met groot intersellulêre ruimtes (aerenchyma) of (iii) `n 
buitenste en `n binnenste deel met dikwandige, veelkantige selle, sonder 
intersellulêre ruimtes, met dunwandige parenchyma, met intersellulêre 
ruimtes (Fig. 3a), tussen in. Wanneer die buitenste lae van die skors 
uit dikwandige selle bestaan, strek die parenchyma plek-plek tot teen 
die hipodermis of epidermis en vorm op hierdie wyse `n soort pneumatode 
(Fig. 1b). 

Die sellaag van die skors wat grens teen die hipodermis, is geinter- 
preteer as die exodermis. Meestal is die wande van die exodermisselle, 
afgesien van die buitenste verkurkte wande (= die binnewande van die 
hipodermis) dun. Soms word al die wande, hoofsaaklik deur selluloos, 
verdik (beginnende by die radiale wande) en dan, strek die verdikkings 
meestal tot die aangrensende skorsselle sodat `n exodermis wat uit 
verskeie lae dikwandige selle bestaan, gevorm word (Fig. 1 en 2). 

Die stele word na buite begrens deur die perisikel wat uit 5—8 lae 
selle met dik, rooibruim wande bestaan (Fig. 3, 4 en 5). Die selle is 
5—8 maal langer as breed (Fig. 5), meestal parenchymaties en belaai met 
setmeel. Die selwande bestaan hoofsaaklik uit lignin (getoets met 
phloroglucin plus salpetersuur) en bevat talryke eenvoudige stippels. 

Die vaatweefsel is 20—30 sellae in deursnee. Die floëem vorm 
talryke klein bundels wat in ’n sirkel gerangskik is (Fig. 1 en 4). Versprei 
in die xileem—soms tot in die middel van die stele—lé ongeveer 30 groot, 
wye houtvate met hofstippels. Al die selle om en tussen die houtvate 
het dik, verhoute selwande (Fig. 4) en bêre setmeel. Die bou van die 
selle kom ooreen met dié van die perisikel, hoewel die wande meestal meer 
verdik is—dikwels tot so'n mate dat die selholte heeltemal verdwyn. 
Die enkele prosenchymatiese (skerppuntige) selle in die xileem verskil 
nie in lengte van die parenchymatiese selle nie. 


LEPTOCARPUS VIMINEUS, Pillans. 


Die habitat waar die materiaal van L. vimineus versamel is, kom 
in hoofsaak ooreen met dié van R. paludosus. Die grond is vermoedelik 
beter gedreineer. Die wortels kom uitwendig ooreen met dié van R. 
paludosus, behalwe dat hierdie soort meer sy wortels vorm. Die sywortels 
is baie dun en meestal baie vertak. 

Die anatomie van die wortel verskil baie min van dié van K. paludosus. 


Die Anatomie van die Wortel van Restio paludosus en Leptocarpus 117 
vimineus. 


Fig 5. 


Restio paludosus. Fia. 1. Dwarssnit van 'n ou wortel. a = dunwandige parenchyma 
in die skors; b = pneumatode ; eh = epidermis en hipodermis ; ex = exo- 
dermis; p = perisikel; s = endodermis. In die stele stel die kring swart 
merke die floëem en die klein sirkels die houtvate voor. Vergr. 40. Fre. 2. 
Epidermis, hipodermis (h) en `n deel van die exodermis (ex) van `n ou wortel. 
Vergr. 225. Fic. 3. ËEndodermis (s) en omringende weefsels in `n volwasse 
wortel. ce = dikwandige selle in die skors. Vergr. 225. Fic. 4. Dwarssnit 
van `n volwasse wortel vanaf die endodermis tot die middel van die stele. f 
floëem. Vergr. 200. Fic. 5. Lengtesnit van `n volwasse wortel om die endo- 
dermis en die omringende weefsels aan te toon. Vergr. 225. 

Geen wortelhare is aan die ou wortels gevind nie. Die wortel word na 
buite begrens deur die verkurkte buitewande van die exodermis. Die 
exodermisselle kom origens ooreen met die aangrensende selle van die 
skors of die binnenste en radiale wande is ook verdik. Soms strek die 
verdikkings op sommige plekke tot die aangrensende skorsselle. 

Tipies bestaan die grootste deel van die skors uit dunwandige, veel- 
kantige, parenchymatiese selle. Een of twee lae selle teen die endodermis 
is langwerpig en nou met dik wande. Hierdie meganiese selle teen die 
endodermis is swakker ontwikkel as by R. paludosus. Die selwande 
van die endodermisselle is nie prominent verdik nie. Die selholtes is 
feitlik reghoekig en die selle is gepak met setmeel. 

Die anatomie van die stele van die twee soorte is wesenlik dieselfde. 
By L. vimineus is die selwande in die perisikel tot so 'n mate verdik dat 
die lumens van die meeste selle baie klein is. Die toename in wanddikte 
verloop sentrifugaal. Soms is die lumens van net die buitenste laag selle 
prominent —soms is hulle ook baie klein. Behalwe dat die floéembundels 
meestal kleiner is, kom die vaatweefsel ooreen met dié van R. paludosus. 


BESPREKING. 


Die anatomie van die volwasse wortels van R. paludosus en L. vimineus 
kom baie ooreen. Die volgende is die belangrikste verskille : (i) Wortel- 
hare is aanwesig op die ou dele van die wortels van R. paludosus. (ii) Die 
bou van die skors van R. paludosus is variabel en bevat meestal meer 
dikwandige selle; soms aerenchymaties. (iii) Die wande van die endo- 
dermisselle is dikker by E. paludosus as by L. vimineus, terwyl die sel- 
holtes by eersgenoemde in dwarssnit halfmaanvormig en by laasgenoemde 
reghoekig is. Die setmeelkorrels is ook meer opvallend in die endo- 
dermisselle van L. vimineus. (iv) Die selwande in die perisikel van R. 
paludosus is minder verdik as dié van L. vimineus. Verskille 2—4 kom 
daarop neer dat die stele van L. vimineus tipies baie meer dikwandige 
selle bevat as dié van R. paludosus. 

Alhoewel geen hipodermis by L. vimineus waargeneem is nie, kan sy 
aanwesigheid veronderstel word op grond van die U-vormige buitewande 
van die exodermis. Die punte van die U kon uit die radiale wande van 
die hipodermis ontstaan het soos by R. paludosus. 

Die algemene bou van die wortels van die Restionaceae is deur Gilg 
(1891) beskrywe. Hoewel hy vermoedelik nie die wortels van R. palu- 
dosus en L. vimineus ondersoek het nie, weerspreek die resultate wat hier 
t.o.v. die stele aangeteken is, nie die bevindings van Gilg nie. Die 
resultate t.o.v. die dele buitekant die stele verskil van dié van Gilg. 
Die herbarium materiaal waarmee genoemde skrywer moes werk, sou 

nie geskik gewees het nie vir die studie van die skors indien dit uit dun- 
wandige selle bestaan het, soos b.v. by die twee soorte wat hier beskrywe is. 

Gilg maak geen melding van `n hipodermis of `n exodermis nie. Vir 
die studie van die skors het die genoemde skrywer net ou, gedroogde 
wortels gebruik en, dis nie onwaarskynlik dat wortels ondersoek is waar- 
van die buitenste deel van die skors afgeskilfer was, soos soms waar- 
geneem is by F. paludosus en L. vimineus. 

Dis nie duidelik of Gilg wortelhare aan die ou dele van die wortels 
waargeneem het nie. Hy sé (bls. 581) ,,Fast bei allen den von mir 
untersuchten Wurzeln, sind die oberflächlichen Zellen (Epidermis) zu 
mehr oder weniger langen, dünnen, und zartwandige Haaren ausgewach- 
sen.” By die beskrywing van die skors sê hy (bls. 582) ,, Alle die Wurzeln, 
welche mir zu Verfügung standen waren schon vollig ausgebildet und 
hatten gewiss ihr wachstum . . . schon beendigt ”. Die laaste sitaat 
kan betrekking hê net op die wortels waarvan hy die skors ondersoek 
het of op al die wortels wat hy ondersoek het—dus ook op dié waarvan 
hy die wortelhare gevind het. Dikwandige hare, soos dié wat by R. 
paludosus voorkom, het Gilg nie waargeneem nie. 

Verskeie gevalle is reeds bekend waar wortelbare langlewend is en 
op volwasse wortels voorkom. Whitaker (1923) kom tot die gevolg- 
trekking dat permanente wortelhare algemeen voorkom by kruidagtige 
plante waarvan die wortels geen sekondêre verdikking ondergaan nie. 


SUMMARY. 


1. The anatomy of the full-grown roots of Restio paludosus, Pillans 
and Leptocarpus vimineus, Pillans, is described. 

2. The anatomy of the roots of the two species are very similar. 

3. Many of the old roots of R. paludosus are covered with thick- 
walled root hairs (Fig. 1 and 2). 

4. The epidermis is followed by an hypodermis. The radial and inner 
cell walls of the hypodermis are suberised and persistent (Fig. 2). In most 
roots, especially in L. vimineus, these suberised walls form the external 
boundary of the root. 

5. The hypodermis is followed by an exodermis consisting of one or 
more layers of cells. Sometimes only the outer walls of the exodermis 
cells (—inner and radial walls of the hypodermis), sometimes also the 
radial walls and in some cases all the cell walls of the one or more layers are 
thickened (Fig. 2). 

6. The innermost layer of the cortex is the endodermis with crescent- 

shaped cell spaces in R. paludosus and rectangular cell spaces in L. 
vimineus. The cell walls are thickened (Fig. 3 and 4). 

7. On the outside of the endodermis are 1—4 layers of narrow cells 
with thickened walls (Fig. 3 and 5). 

8. The cortex consists chiefly of polygonal, thin-walled, parenchymatous 
cells with small intercellular spaces (Fig. 3). In R. paludosus the cortex 
is sometimes aerenchymatous. 

9. The pericycle consists of 5—8 layers of cells with very thick, 
brown walls with simple pits. These cells store starch (Fig. 4 and 5). 

10. The vascular tissue comprises the central part of the root. The 
small phloem bundles are arranged in a circle in the periphery of the 
vascular tissue. The walls of the elements of the xylem are thick and 
lignified. The vessels are scattered and in between them are many thick- 
walled, parenchymatous cells storing starch. Sometimes the centre of 
the Stele is occupied only by these starch-storing cells (Fig. 1 and 5). 

11. The results relating to the tissues of the root external to the stele 
differ from those of Gilg. l 

12. It is uncertain whether Gilg noticed root hairs on the old roots 
of the Restionaceae. According to Whitaker, persistent root hairs are 
of common occurrence in herbaceous plants when the roots do not undergo 
secondary thickening. 

